  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Вотка ёрос эмъяськонние КамАЗ машина вылын флюорограф вуиз. Аппаратэз «Здравоохранение» йӧскалык ӵектос улсын басьтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. « Вотка ёрос эмъюртын интызэс вошъясь кык эм огъетъёс вань ини, соосты ми ужбергатонниосы но кыдёкысь гуртъёсы потаку уже кутӥськомы. Быдӟалаенызы соос тулыс нӧд вакытэ пичи гурт сюресъёстӥ ветлыны весь уг быгато, нош ёросысь тросэз гуртъёс 30-40 иськемын интыясько. Интызэ вошъясь выль флюорограф пичигес но урод сюресъёстӥ ветлыны луоно, со тросгес эскеронъёс ортчытыны юрттоз » Татьяна Вьюжанина, Вотка ёрос эмъяськоннилэн валтӥсь эмчиезлэн воштӥсез Диспансеризация улсын Вотка ёрос эмъюртын куинь сюрс пала ты эскеронъёс быдэстыны малпало. Эмчиос верамъя, дырыз дыръя эскерон кышкыт висёнъёсты но тыосы лек потэмъёсты вазь шедьтыны луонлык сётэ. Матысь дыре интызэ вошъясь выль флюорографъёс Дэри но Сарапул ёрос эмъяськонниосы вуозы. Тодэ вайытом, Удмуртие 26 выль УЗИ-аппаратъёс вуизы. 2023-тӥ ар пумозь элькунысь эмъюртъёсы 80-лэсь трос выль тирлык ваёзы. Тегъёс: Тазалык эмъяськонниос тӥрлык Воткаёрос Удмуртия  